రాజ్ కుమార్ పాటిల్

రాజ్ కుమార్ పాటిల్  కర్ణాటక రాష్ట్రానికి చెందిన రాజకీయ నాయకుడు. ఆయన 2018 శాసనసభ ఎన్నికలలో సేడం శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 
జననం, విద్యాభాస్యం 
రాజ్ కుమార్ పాటిల్ 1977 జూలై 5న సేడం మండలం, కలబురగిలోని తేల్కూర్‌లో జన్మించాడు. ఆయన తేల్కూర్‌లోని ప్రభుత్వ పాఠశాలలో చదివి, ఆ తరువాత సేడంలోని నృపతుంగ డిగ్రీ కళాశాల నుండి బి.ఎ. పూర్తి  చేశాడు. 
రాజకీయ జీవితం
రాజ్ కుమార్ పాటిల్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004,  2008,  2013 శాసనసభ ఎన్నికలలో   సేడం శాసనసభ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు. ఆయన 2018 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి  కాంగ్రెస్ అభ్యర్థి శరణ్ ప్రకాష్ పాటిల్‌పై 7200 ఓట్ల మెజారిటీతో తొలిసారి ఎమ్మెల్యేగా ఎన్నికయ్యాడు.

రాజ్ కుమార్ పాటిల్ 2023 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి శరణ్ ప్రకాష్ పాటిల్ చేతిలో 43,561 ఓట్ల తేడాతో ఓడిపోయాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2018 కర్ణాటక శాసనసభ్యులు